Il-Kunsill u l-Parlament Ewropew laħqu qbil proviżorju dwar proposta għal regolament rivedut dwar miżuri għas-salvagwardja tas- sigurtà tal-provvista tal-gass . Il-qbil ikun irid jiġi kkonfermat mir-Rappreżentanti Permanenti tal-istati membri (Coreper). L-iskop ġenerali tar-regolament hu li jiġi minimizzat l-impatt ta' interruzzjoni potenzjali fil-provvista tal-gass billi titjieb il-kooperazzjoni bejn l-istati membri u b'dan il-mod jingħata kontribut għall-funzjonament aħjar tas-suq intern tal-enerġija. Il-proposta tirrifletti f'azzjonijiet konkreti l-ewwel dimensjoni tal-Unjoni tal-Enerġija, "sigurtà tal-enerġija, solidarjetà u fiduċja". Ir-regolament propost, kif ukoll id-deċiżjoni dwar ftehimiet intergovernattivi (IGA"s), huma tnejn mill-pedamenti prinċipali tal-istrateġija tal-Unjoni tal-Enerġija. Din il-leġislazzjoni ser tagħti kontribut importanti lis-sigurtà tal-enerġija tagħna. Ser tnaqqas id-dipendenza tagħna fuq oħrajn għal provvisti tal-enerġija tagħna u tgħinna biex naffrontaw aktar malajr u b'mod aktar effiċjenti kwalunkwe kriżi fil-provvista tal-gass. Ser tikkontribwixxi wkoll biex tinbena fiduċja u solidarjetà akbar kemm fi ħdan l-UE kif ukoll ma' sħabna mill-Komunità tal-Enerġija" Konrad Mizzi Ministru fl-Uffiċċju tal-Prim Ministru ta' Malta L-elementi l-ġodda prinċipali tar-regolament huma: kooperazzjoni u koordinazzjoni reġjonali msaħħa stabbiliti fuq gruppi ta' stati membri bbażati fuq ir-riskju pjanijiet ta' azzjoni preventiva reġjonali u pjanijiet ta' emerġenza obbligatorji, kif ukoll valutazzjonijiet reġjonali tar-riskji, li għandhom jitħejjew b'mod konġunt mill-istati membri kollha fl-istess grupp ta' riskju mekkaniżmu ta' solidarjetà li ser ikollu applikazzjoni obbligatorja f'xenarji ta' kriżi estrema żieda fil-monitoraġġ ta' dispożizzjonijiet fil-kuntratti ta' provvista tal-gass obbligi speċifiċi tal-istati membri tal-UE lejn il-Komunità tal-Enerġija, kif ukoll setgħat tal-Kummissjoni għall-koordinazzjoni tal-applikazzjoni tal-qafas legali bejn l-UE u l-Komunità tal-Enerġija Wara xogħol estensiv taħt il-presidenza Netherlandiża u dik Slovakka u erba' trilogi matul il-presidenza Maltija, intlaħaq ftehim dwar il-kwistjonijiet ewlenin li ġejjin: kooperazzjoni reġjonali : ser tinkludi l-kunċett ta' Kurituri tal-Provvista ta' Emerġenza fis-simulazzjonijiet li għandhom jitħejjew mill-ENTSO-G. Il-Kummissjoni ser tagħti appoġġ lil membri ta' gruppi f'riskju fil-preparazzjoni ta' pjanijiet ta' azzjoni ta' prevenzjoni u pjanijiet ta' emerġenza solidarjetà : din ser tintuża bħala mekkaniżmu tal-aħħar istanza wara li jkunu ġew eżawriti l-miżuri ta' emerġenza kollha u ser tagħti lok għal kumpens adegwat. Stat membru li jkun jeħtieġ solidarjetà ser ikun jista' jfittex l-aktar offerta vantaġġuża jekk ikun hemm diversi stati membri fornituri. Ġie introdott il-kunċett ta' "klijent protett bis-solidarjetà". skambju ta' informazzjoni : kuntratti għall-provvista tal-gass fit-tul, li jipprovdu 28% tal-konsum annwali ta' gass naturali ser jiġu notifikati lill-awtorità kompetenti fl-istat membru kkonċernat. Għal ftehimiet kummerċjali huma biss id-dettalji tal-kuntratt li ser jiġu pprovduti. Kuntratti eżistenti ser jiġu notifikati 12-il xahar wara d-dħul fis-seħħ tar-regolament. Jekk l-awtorità kompetenti jkollha xi dubji dwar l-impatti ta' tali kuntratt fuq is-sigurtà tal-provvista tal-gass fl-istat membru u fir-reġjun, hija għandha tinnotifika lill-Kummissjoni Fil-każ ta' kuntratti ewlenin tal-provvista tal-gass li jistgħu jipperikolaw is-sigurtà tal-provvista ta' xi stat membru, ta' xi reġjun jew tal-Unjoni kollha, il-Kummissjoni tista' titlob lill-impriża biex tagħti d-dettalji tal-kuntratt. Il-passi li jmiss Wara l-approvazzjoni mill-Coreper, il-President tal-Coreper ser jibgħat ittra lill-President tal-Kumitat ITRE tal-Parlament Ewropew. Dik l-ittra ser tindika li, jekk il-Parlament fis-sessjoni plenarja tiegħu jadotta t-test ta' kompromess kif approvat mill-Coreper, il-Kunsill ser jadotta t-test fl-ewwel qari mingħajr emendi. L-att leġislattiv ser jidħol fis-seħħ wara li jkun ġie ppubblikat f' Il-Ġurnal Uffiċjali tal-Unjoni Ewropea Kuntest Il-Kunsill Ewropew ta' Marzu 2015 qabel dwar l-impenn li l-UE tibni Unjoni tal-Enerġija u fost l-oħrajn appella biex ikun hemm aċċelerazzjoni fi proġetti infrastrutturali, inkluż interkonnessjonijiet, b'mod partikolari għal reġjuni periferiċi, għall-elettriku u l-gass sabiex jiġu żgurati s-sigurtà tal-enerġija u suq intern tal-enerġija li jiffunzjona tajjeb. Il-Kummissjoni ppreżentat il-proposta tagħha fis-16 ta' Frar 2016, li tissostitwixxi r-regolament tal-Kunsill 994/2010. Il-Kumitat ITRE tal-Parlament Ewropew ivvota dwar ir-rapport flimkien mal-mandat ta' negozjar tal-PE fit-13 ta' Ottubru 2016. Fil-laqgħa tiegħu tal-5 ta' Diċembru 2016 il-Kunsill Enerġija stabbilixxa l-linji gwida ta' politika li ppermettew li jinbdew in-negozjati mal-Parlament Ewropew Strateġija tal-Unjoni tal-Enerġija Proposta tal-Kummissjoni dwar is-sigurtà tal-provvista tal-gass Eżitu tal-laqgħa tal-Kunsill Din ir-riżorsa bħalissa hi disponibbli biss bil-lingwa jew il-lingwi li ġejjin: